**О Т Ч Е Т**

**ЗА ДЕЙНОСТТА НА НЧ“СВ.ПРЕП. ПАИСИЙ ХИЛЕНДАРСКИ – 1997Г.“**

**- ГР. АСЕНОВГРАД**

 **ЗА 2020г.**

 В непредвидима и различна година като 2020г., Читалището, като храм на духа и пазител на българщината, имаше възможност да докаже истинското си предназначение.

 НЧ „Св.Преп. П. Хилендарски – 1997г.“ прие предизвикателството и с още по-голямо усърдие се зае да защити своето предназначение.

 Годината за читалището започна спокойно, с традиционното честване на Деня на родилната помощ (Бабинден). Освен тържеството в Асеновград, читалището ни бе поканено и гостува с програма, по случай Бабинден и в НЧ „Св.Св. Кирил и Методий – 1935г.“ в кв. Горни Воден.

 През месец **ЯНУАРИ** 2020г. Литературен Клуб „Орфей“ гостува в салона на Тракийското дружество – гр. Пловдив по тяхна покана. Представен бе поетично – музикалния спектакъл „Любов сред пламъци“, посветен на 106г. от смъртта на Пейо Яворов. Поздрав към присъстващите отправи генерал Нонка Матова, председател на Тракийското дружество. След края на спектакъла академик Марин Кадиев даде висока оценка за цялостното преставяне на спектакъла. В него освен членовете на ЛК Елена Славкова, Василка Дойчева и Йордан Кожухаров в ролята на Яворов, бяха привлечени за участие и д-р Светозара Филипова в ролята си на Лора и съвсем младата Анелия Кисьова, която се првъплати в образа на Мина. ЛК „Орфей“ получи покани да изнесе спектакъла и пред публиката на НЧ „Възраждане – 1983г.“ Старинен Пловдив и в НЧ „Ахинора“ – село Яворово, община Стара Загора. За съжаление тези две покани останаха неосъществени поради настъпилата пандемия.

 През месец **ФЕВРУАРИ** за Деня на любовта НЧ „Св.Преп. П. Хилендарски – 1997г. бе инициатор на две събития в нашия град:

 - Вечер, посветена на Дамян Дамянов, по негови стихове в изпълнение на примата на рецитаторското изкуство Виктория Стефанова.

 - Матине, под надслов: „Дайте шанс на любовта“, организирано от ЛК „Орфей“ към читалището. На матинето присъстваха извести писатели и поети от гр. Пловдив по наша покана. Участие взеха представители от: Литературен кръг „Метафора“, Литературен клуб „Николай Гюлев“, НЧ “Възраждане“ – Старинен Пловдив, творци от Асеновград , както и участниците в Литературен клуб „Орфей“.

 - На 14 февруари, по случай празника на любовта и виното, Василка Димитрова, член на ЛК „Орфей“, гостува със свои стихове на НЧ „Никола Й.Вапцаров – 1894г.“ село Тополово по тяхна покана.

 Месец **МАРТ**

 Станалите традиция за Читалището „Мартенски поетични откровения“, които събират творци от целия град, бяха представени по малко по-различен начин, защото вече пандемията беше обявена. Асеновградските поети бяха представени на страниците на нашия читалищен вестник „Орфеева лира“. Със свои произведения се включиха поетите: Катя Рускова, Славка Ставрева, Магдалена Игнатова, д-р Александра Кирева, Магдалена Игнатова, Лушка Маджарова, Елена Славкова, Марияна Дафчева, Калинка Трифонова, Роси Стойкова, Златина Садразанова, Василка Димитрова, Василка Дойчева и Димитър Ангелов.

 В навечерието на трети март членовете на ЛК „Орфей“ Виктория Стефанова и Йордан Кожухаров изнесоха музикално-поетичен рецитал в НЧ „Възраждане – 1983г.“ – Старинен Пловдив.

 Месец **МАЙ.**

 През 2020г. продължихме да издаваме вестник „Орфеева лира“ и в много от случаите, когато не можехме да проведем мероприятията на живо, ние се оптивахме да отразяваме каквото можем в нашия вестник. Така например включихме рубрика, в която разказвахме за прочетените от нас книги. Всеки разказа за книга, която го е впечатлила, като амбицията ни беше да провокираме вниманието на читателите да разгърнат страниците на тези книги.

 През месец май 2020г. Йордан Кожухаров, член на ЛК „Орфей“, представи достойно читалището ни с онлайн участие в XXVII Национален конкурс за изпълнение на унгарска и българска литература – „Шумен – 2020г.“, организиран от Унгарския културен институт при Посолството на Унгария в София и Община Шумен. Участието на Йордан Кожухаров с видеоклип бе отличено с II-ра награда в трета възрастова група.

 По случай 24май НЧ „Възраждане“ – Старинен Пловдив организира „Маратон на четенето“. С видоклип там участва и Йордан Кожухаров, член на ЛК „Орфей“ със стихотворението „Св. Св. Кирил и Методий“ – от Стоян Михайловски.

 Читалището ни беше включено във виртуалната програма на Община Асеновгарад по повод честванията на празника на града. По покана на Общината участие взеха: Петя Дачева, секретар на читалището с кратък поздрав по случай празника, Йордан Кожухаров, Виктория Стефанова и Любомира Петрова.

 По покана на Община Асеновград участие взехме и в тържественото отбелязване на годишнините на Пайсий Хилендарски – 298г. от неговото рождение и 258г. от написването на История славянобългарска.

 В същия период Василка Дойчева, председател на ЛК „Орфей“, беше класирана на първо място от читателите в литературен конкурс за хумористичен разказ „Шах и мат“ на Издателска къща „Многоточие“ – гр. София и ЛК „Многоточие“.

 Василка Дойчева участва и в сборник „Много се смей, дълго живей“ – съвместно издание на поети, прозаици и художници от страната и чужбина, съставен от издателство „Лунна светлина 13“ и НЧ „Николай Хайтов – 1936г.“ – гр. София.

 Месец **ЮНИ.**

 През месец юни 2020г. Читалището ни участва в 58-ми Национален конкурс за изпълнение на Ботева и възрожденска поезия и проза, организиран от Община Враца и Младежки дом – Враца, в рамките на „Ботевите дни“. Конкурсът се проведе онлайн. Имахме трима участници с видеоклипове, членове на ЛК „Орфей“ към читалището ни: Елена Славкова, Виктория Стефанова и Йордан Кожухаров. Елена Славкова беше удостоена със Специалната награда на аматьорските театри. Виктория Стефанова и Йордан Кожухаров бяха удостоени с Диплом за участие и достойно представяне.

 Месец **АВГУСТ.**

 Литературен клуб „Орфей“ организира литературно четене – онлайн, по повод 170г. от рождението на Иван Вазов. Участие в маратона на четенето взеха: Виктория Стефанова, Йордан Кожухаров, Златина Садразанова, Елена Славкова и Василка Дойчева.

 Месец **СЕПТЕМВРИ.**

 В първите есенни дни на месец септември ЛК „Орфей“, организира матине в двора на Читалището ни и представи второто издание на сборника за поезия и проза „Някой докосна душата ми – 2020г.“ Въпреки усложнената епидемична обстановка авторите не спираха да творят и да радват почитателите си с нови произведения. В новия сборник са включени 15 автори, членове и приятели на литературния клуб. И двете издания на сборника „Някой докосна душата ми“ са депозирани в най-голямата библиотека в света - Британика, от Никола Филипов, член на ЛК “Орфей“. Дарени бройки от всички членове на клуба има в много читалища и литературни клубове в страната, както и на частни лица. Това беше и идеята за създаването на сборника: популяризиране на съвременната българска литература.

 През месец септември НЧ „Св.Преп. П. Хилендарски – 1997г.“ стана домакин на първия ретро–фестивал, организиран в Асеновград от Сдружение „Станимашка фотографчийница“. Спомоществователи на фестивала бяха още: Община Асеновград, Градска библиотека „П. Хилендарски“, хотел – ресторант „Консулато“ и Клуб за военно исторически реконструкции „Братя по оръжие“.

 Програмата на фестивала бе изключително богата, включваща ретродефиле, премиери на филми, изложби, арт – инсталации.

 Последната, трета фестивална вечер, бе представен авторският благотворителен спрктакъл на „Театрална работлиница за мечти“ – „Прокшинитра“, с благотворителна цьел за събиране средства за закупуване на последния автентичен файтон в Асеновград.

На тази фестивална вечер организаторите от „Станимашка фотографчийница“ подариха на НЧ „Св.Преп. П. Хилендарски“ арт инсталацията „Преди и сега“, като жест за доброто домакинство при провеждането на фестивала.

 На 28 септември 2020г. Читалището ни отново отдаде почитта си към Маестро Димитър Вълчев, като почете с концерт паметта на композитора по повод 25г. от неговата кончина.

 Награда на фондация „Маестро Димитър Вълчев“ – София бе връчена на Йордан Кожухаров за огромния му принос в популяризирането и разпространението на творчеството на Димитър Вълчев в Асеновград.

 През месец септември 2020г. група творци от ЛК „Орфей“ към Читалището участва в онлайн рецитал – конкурс „Явворови дни „ – Поморие 2020г. Елена Славкова бе отличена с ПЪРВА награда във втора възрастова група.

 В края на месец септември 2020г. в двора на НЧ „Св.Преп. П. Хилендарски – 1997г. се състоя отчетно – изборно събрание на членовете на читалището. Събранието премина при строго спазване на противоепидемичните мерки.

 През пролетта на 2020г. към Читалището ни се сформира ПФА /Представителен фолклорен ансамбъл/ „Станимака“ с ръководител Снежанка Станкова. Ансамбълът се състои от певци, танцьори и музиканти. Той е факт благодарение на общите усилия на хореографа Снежанка Станкова, вокалния педагог Севджан Рамадан, музикалните педагози Ангел Маринов и Атанас Петков, както и колектива на НЧ „Св.Преп. П. Хилендарски – 1997г.“

 През лятото на отчетната година ансамбълът усилено се подготвяше за първия си самостоятелен концерт в Асеновград, който бе предвиден за месец октомври 2020г. За съжаление концертът бе отложен поради затягане на мерките и създалото се напрежение в следствие на заболели танцьори от клубове в нашия град.

 През 2020г. Ансамбълът имаше участие в:

 - V Народен събор – Пловдив, откъдето се завърна с грамота за участие.

 - Участие в Международен фестивал на изкуствата „Лятна дъга“ – гр. Китен – удостоен с диплом за участие и статуетка.

 - Ансамбълът участва в IX Национален конкурс „Пиленце пее“ гр. София, където бе удостоен със златен и сребърен медал в категориите „Ансамбли“ и „Камерен танц“.

 Добри резултати през 2020г. показа и Школата по изобразително и приложно изкуство към Читалището с ръководител Ламбриана Форева. Децата от школата участваха в Национален конкурс за детско хайку на тема „Златна есен – 2020г.“ – организиран от фондация Иванка и Георги Янкови – гр. Асеновград със съдействието на Български хайку съюз – гр. София, Хайку клуб – гр. Пловдив и Община Асеновград.

 Наградени деца от школата на Читалището ни са : Александра – Мария Костадинова, Емилия Фезова, Стефани Савкова и Ралица Петрова.

 Месец **НОЕМВРИ.**

 Йордан Кожухаров получи благодарствена грамота от Съюза на Творците – Асеновград за достоен принос в хуманната сфера и по случай Деня на народните будители.

 Група членове на литературния ни клуб се включиха в шестото издание на международния фестивал „Българска душа на святата земя“ гр. Бат Ям, Израел 2020г. Фестивала включва няколко направления. Ние изпратихме материали за направление „Художествено слово“, където със свои изпълнения се състезаваха Виктория Стефанова, Елена Славкова и Йордан Кожухаров. Отличен беше с втора награда в съответната възрастова група Йордан Кожухаров. Изпратихме и материали в направление „Художествена литература“, но към този момент все още не са излезли резултатите. Във фестивала участваха към 2000 човека от 23 държави на четири континента.

 Николай Колев беше включен в Алманаха на издателска къща „Многоточие“ – „Деца на времето“ със свое стихотворение.

 За съжаление музикалните школи към Читалището функционираха само три месеца през 2020г. Не се реализираха плануваните концерти и участия на децата от школите.

 През годината ЛТК /Любителски танцов клуб/ „Етноритъм“, както и Гайдарската група „Тъма“, към читалището ни провеждаха своите репетиции само във времето, в което бе позволено и при строго спазване на наложените противоепидемични мерки. Съставите не реализираха участията си в заплануваните фестивали и изяви, тъй като те бяха отменени, поради сложната обстановка в страната.

 Въпреки пандемията през 2020 г. библиотеката към читалището ни продължи да функционира, при спазване на наложените мерки, като за цялата година потребителите бяха **85** и бяха заети общо **288** книги.

 През цялата 2020г. НЧ“Св. Преп. Паисий Хилендарски – 1997г.“ продължи да издава своя вестник „Орфеева лира“, който се финансира изцяло от читалището и се разпространява безплатно.

 Целта, която са си поставили членовете на редакционния колектив е популяризиране и разпространение на дейността на читалището. На страниците на вестника имаме постоянни рубрики, които отразяват дейността на творците от ЛК „Орфей“, творческа страница, където публикуваме най-новото написано от нас, отбелязваме годишнини на именити български писатели и поети, представяме нови членове на клуба, правим творчески портрети на писатели и поети членове на клуба, отразяваме дейността на школите и съставите, действащи в нашето читалище, правим литературни срещи с други литературни клубове от страната, представяме нови книги, които творците от ЛК не спират да създават. Не са много читалищата в страната, които имат свой вестник и затова ние се гордеем с тази наша книжна „рожба“.

Списъчен състав на членовете на Настоятелството и проверителната комисия на НЧ „Свети Преподобний Паисий Хилендарски“ гр.Асеновград

1. ПЛАМЕН ВАСИЛЕВ МЕГЛЕНЧЕВ – ПРЕДСЕДАТЕЛ
2. ПЕТЯ АНГЕЛОВА ДАЧЕВА – ИЛИЕВА – СЕКРЕТАР
3. ЛАЛКА ПАВЛОВА АРНАУДОВА – МИНЦЕВА
4. СТАНКА ХРИСТОВА ТОНЕВА
5. ТЕОДОР СТЕФАНОВ ПЕЕВ
6. ЛАМБРИАНА КОСТОВА ФОРЕВА
7. ВАСИЛКА ГЕОРГИЕВА ДОЙЧЕВА
8. ЖАНЕТА ПЕТРОВА ГЮЗЕЛДЖОВА
9. ЛЮБЕН ИЛИЕВ ПОПОВ

ПРОВЕРИТЕЛНА КОМИСИЯ

1. ЕЛИНА ИВАНОВА ЛАДЖЕВА – САВКОВА – ПРЕДСЕДАТЕЛ
2. ВЕСЕЛА ГЕОРГИЕВА КАРАСТОЙЧЕВА
3. НЕВЕНА АНГЕЛОВА БАЛАБАНОВА